CELEX: E2012C0438
Language: da
Date: 2012-11-28 00:00:00
Title: EFTA-Tilsynsmyndighedens beslutning nr. 438/12/KOL af 28. november 2012 om den 86. ændring af de proceduremæssige og materielle regler for statsstøtte

11.7.2013   
            
            
               DA
            
            
               Den Europæiske Unions Tidende
            
            
               L 190/91
            
         EFTA-TILSYNSMYNDIGHEDENS BESLUTNING
   
   
      Nr. 438/12/KOL
   af 28. november 2012
   om den 86. ændring af de proceduremæssige og materielle regler for statsstøtte
   EFTA-TILSYNSMYNDIGHEDEN HAR —
   UNDER HENVISNING til aftalen om det Europæiske Økonomiske Samarbejdsområde (1), særlig artikel 61, 62 og 63 og protokol nr. 26 til aftalen,
   UNDER HENVISNING til aftalen mellem EFTA-staterne om oprettelse af en tilsynsmyndighed og en domstol (2), særlig artikel 5, stk. 2, litra b), og artikel 24, og
   ud fra følgende betragtninger:
   Kapitlet om statsstøtte til redning og omstrukturering af kriseramte virksomheder i EFTA-Tilsynsmyndighedens statsstøtteretningslinjer (3) udløber den 30. november 2012 (4).
   Kapitlet svarer til Fællesskabets rammebestemmelser for statsstøtte til redning og omstrukturering af kriseramte virksomheder (5), der udløb den 9. oktober 2012 (6).
   Den 28. september 2012 vedtog Europa-Kommissionen en meddelelse om forlængelse af Fællesskabets rammebestemmelser af 1. oktober 2004 for statsstøtte til redning og omstrukturering af kriseramte virksomheder, indtil de erstattes af nye regler (7).
   Det nuværende kapitel om statsstøtte til redning og omstrukturering af kriseramte virksomheder, som udløber den 30. november 2012, skal derfor forlænges for at sikre en ensartet anvendelse af statsstøttereglerne i hele det Europæiske Økonomiske Samarbejdsområde.
   Europa-Kommissionen og EFTA-staterne er blevet hørt —
   VEDTAGET DENNE BESLUTNING:
   Artikel 1
   Gyldighedsperioden for kapitlet om statsstøtte til redning og omstrukturering af kriseramte virksomheder i EFTA-Tilsynsmyndighedens statsstøtteretningslinjer forlænges, indtil det erstattes af nye regler.
   Artikel 2
   Kun den engelske udgave er autentisk.
   
      Udfærdiget i Bruxelles, den 28. november 2012.
      
         
            På EFTA-Tilsynsmyndighedens vegne
         
         Oda Helen SLETNES
         
         
            Formand
         
         Sverrir Haukur GUNNLAUGSSON
         
         
            Medlem af kollegiet
         
      
   
   
      (1)  "EØS-aftalen".
   
      (2)  "Aftalen om Tilsynsmyndigheden".
   
      (3)  EUT L 97 af 15.4.2005, s. 41, EØS-tillæg nr. 18 af 15.4.2005, s. 1.
   
      (4)  Se afsnit 90 som ændret ved EFTA-Tilsynsmyndighedens beslutning nr. 433/09/KOL af 30.10.2009 om treoghalvfjerdsindstyvende ændring af de proceduremæssige og materielle regler for statsstøtte. EUT L 48 af 25.2.2010, s. 27, og EØS-tillæg nr. 9 af 25.2.2010, s. 12.
   
      (5)  EUT C 244 af 1.10.2004, s. 2-17.
   
      (6)  Se afsnit 102, som forlænget ved Europa-Kommissionens meddelelse om forlængelse af Fællesskabets rammebestemmelser for statsstøtte til redning og omstrukturering af kriseramte virksomheder, EUT C 156 af 9.7.2009, s. 3.
   
      (7)  EUT C 296 af 2.10.2012, s. 3.